laion/Wikipedia-Exotic huggingface dataset:
ארמיית הפאנצר אס אס ה-11

ארמיית הפאנצר אס אס ה-11 (בגרמנית: SS-Panzer-Armeeoberkommando 11) הייתה ארמיית נייר שהוקמה בפברואר 1945 על ידי היינריך הימלר בזמן שהיה מפקד קבוצת ארמיות ויסלה. ההיסטוריון הצבאי אנטוני ביוור כתב שכאשר הוקמה ארמיית הפאנצר ה-11 של האס אס, היחידות הזמינות במקרה הטוב יכלו להוות קורפוס, "'אבל ארמיית הפאנצר' צפה הנס-גאורג אייזמן 'נשמעת טוב יותר'". היא גם אפשרה להימלר לקדם את קציני האס אס לסגל בכיר ולפיקוד שטח בתוך המערך. אובר-גרופנפיהרר פליקס שטיינר מונה למפקד הארמייה. הארמייה נודעה רשמית כארמייה ה-11 אך היא הייתה ידועה גם כארמיית הפאנצר אס אס ה-11. לאחר שהשתתפה במבצע היפוך השמש ממזרח לנהר האודר במהלך פברואר 1945, הוקצתה הארמייה ל-OB West ואורגנה מחדש במרץ 1945. רבות מהיחידות שהיו כפופות בעבר לארמיית הפאנצר ה-11 של האס אס הועברו לארמיית הפאנצר השלישית ויחידות אחרות הוקצו לארמייה ה-11 לפעולות נגד בעלות הברית המערביות. לאחר שהגנה על נהר הווזר והרי ההארץ, נכנעה הארמייה ה-11 לבעלות הברית המערביות ב-21 באפריל. עד ה-5 בפברואר ארמיית הפאנצר ה-11, הכפופה לקבוצת ארמיות ויסלה, כללה את היחידות הבאות: קבוצת הקרב טטאו: קזלין ברוואלדה קורפוס האס אס ה-10 דיוויזיית היגר ה-5 הדיוויזיה ה-402 קבוצת הקרב מונצל: דיוויזיית פיהרר-גרנדיר דיוויזיית פיהרר-בגלייט קורפוס הפאנצר אס אס ה-3: הדיוויזיה ה-281 דיוויזיית הפאנצרגרנדיר אס אס ה-23 דיוויזיית פויגט דיוויזיית הפאנצרגרנדיר אס אס ה-11 דיוויזיית הגרנדיר אס אס ה-27 קורפוס הפאנצר ה-39 דיוויזיית האס אס ה-4 דיוויזיית הפאנצר אס אס ה-10 דיוויזיית הגרנדיר אס אס ה-28 דיוויזיית הפאנצר הולשטיין המחוז הצבאי ה-2: אזור ההגנה של שווינמינדה דיוויזיית דנקה דיוויזיית הצנחנים ה-9 עתודת הארמייה הדיוויזיה ה-163 ב-1 במרץ ארמיית הפאנצר ה-11 נותרו ללא שהוקצו לה יחידות. ב-12 באפריל ארמיית הפאנצר ה-11 הוכפפה ישירות ל-OB West והיא כללה את היחידות הבאות: הקורפוס ה-67: צוות קרב פלנר דיוויזיית אטנר דיוויזיית היידנריך דיוויזיית גרוסקרויץ המחוז הצבאי ה-9: דיוויזיית הפולקסגרנדיר ה-26 דיוויזיית הפולקסגרנדיר ה-326 הקורפוס ה-66: דיוויזיית הפולקסגרנדיר 277 חטיבת האס אס וסטפאלן דיוויזיית הפאנצר ה-9 דיוויזיית הפאנצר ה-116 Beevor p.88 Tessin p.194
בראד סטיוארט

בראד סטיוארט (נולד ב-19 בנובמבר 1974) הוא בסיסט אמריקאי, הידוע בעיקר בזכות עבודתו עם להקות הרוק הכבד שיינדאון ו- Fuel. נכון ל-2022 הוא מנגן בלהקות סלייבה (Saliva), סוסייטי רד (Society Red) וברן סיזן (Burn Season). סטיוארט היה החבר השני שהצטרף לשיינדאון, אחרי ברנט סמית, מייסד הלהקה והסולן. השניים הכירו דרך פיט תורנטון, מפיק מקומי מג'קסונוויל, שהיה חבר משותף של שניהם. סטיוארט עזב את הלהקה במרץ 2007 מבלי שהוצע הסבר רשמי לעזיבה. ב-20 בספטמבר 2008 פרסם סטיוארט פוסט ארוך בדף המייספייס שלו ובו הסביר באריכות על הנסיבות שהובילו לעזיבתו. הוא סיפר על מתחים בין החברים, שהתפרצו במהלך הקלטת אלבומה השני של הלהקה, Us and Them, וציין ש”הסיבה שניתנה לי [לפיטוריו מהלהקה] הייתה 'אף פעם לא התגברתי על מה שהלך באולפן תוך כדי ההקלטות של Us and Them'.” ב-2007 הצטרף סטיוארט ללהקת הפופ רוק אמארו (Amaru), אותה הקים בובי אמארו, המתופף לשעבר של להקת ברן סיזן. ביוני 2008 החליט סטיוארט להצטרף ללהקת הרוק/גראנג'/אלטרנטיבי סוסייטי רד (Society Red) שגם בה השתתף חבר לשעבר בברן סיזן, הסולן דמיאן סטארקי. במקביל נפרד סטיוארט מאמארו. במרץ 2010 נודע שסטיוארט החליף את ג'ף אברקומבי בהרכב החדש של להקת פיול (Fuel) שנקרא רה-פיולד (Re-Fueled). באפריל 2010 פורסם שההרכב החדש ישתמש בשם המקורי, פיול, וייצא לסיבוב הופעות עולמי שיתחיל כבר באותו החודש. ב-2019 הוכרז שסטיוארט קיבל רישיון תיווך נדל"ן, וכי הוא מועסק בבסוכנות הנדל"ן SVR כשהוא לא מופיע. סטיוארט היה שותף בכתיבת השיר "Control", להיטה של להקת פאדל אוף מאד, ובנוסף תרם לכתיבת מבחר משיריה של שיינדאון, למשל השיר "I Dare You". בראד סטיוארט, באתר AllMusic (באנגלית) בראד סטיוארט, באתר MusicBrainz (באנגלית) בראד סטיוארט, באתר Discogs (באנגלית) "Interview with Shinedown". Metal-Rules.com. Mcclaran, Tamara (2008-02-06). "Band Amaru has come a long way and is ready to go to the next level". Jacksonville.com. אורכב מ-המקור ב-2011-08-12. נבדק ב-2022-03-29.
יחסי אוקראינה – איחוד האמירויות הערביות

יחסי אוקראינה-איחוד האמירויות הערביות הם היחסים הדו-צדדיים בין אוקראינה לאמירויות הערביות המאוחדות בתחומי הפוליטיקה, הכלכלה, החינוך, מדע, התרבות וכו'. איחוד האמירויות הערביות הכירה בעצמאותה של אוקראינה ב-2 בינואר 1992, והיחסים הדיפלומטיים כוננו ב-15 באוקטובר 1992. במרץ 1993, אוקראינה פתחה את שגרירותה באבו דאבי, בירת איחוד האמירויות הערביות, ובאוגוסט 2001 - את הקונסוליה הכללית שלה בדובאי. שגרירות איחוד האמירויות הערביות באוקראינה נפתחה ב-11 במרץ 2013 בקייב. היקף הסחר הכולל של המסחר והשירותים בין אוקראינה לאיחוד האמירויות ב-2018 הסתכם בכמעט 960 מיליון דולר אמריקני. מתוכם, יצוא הסחורות האוקראיניות לאיחוד האמירויות ב-2018 הסתכם ב-486.1 מיליון דולר אמריקאי, והיבוא האוקראיני מאיחוד האמירויות הסתכם ב-79.2 מיליון דולר אמריקני. מוצרי היצוא העיקריים הם מתכות ברזליות, שומנים ושמנים, זרעים ופירות שצמחו מזרעי שמן. המוצרים העיקריים של יבוא אמירתי לאוקראינה הם פלסטיק וחומרים פולימריים. היתרה החיובית לאוקראינה היא 406.9 מיליון דולר אמריקני. היקף יצוא השירותים מאוקראינה לאיחוד האמירויות ב-2018 הסתכם ב-255 מיליון דולר אמריקני. מתוכם 218 מיליון דולר הם יצוא שירותי תחבורה. במהלך 2018, אוקראינה ייבאה שירותים בסך 139.3 מיליון דולר אמריקני מאיחוד האמירויות הערביות. על פי נתונים רשמיים, נכון ל-1 בינואר 2017, ל-11,145 אזרחי אוקראינה הייתה אשרת שהייה זמנית באיחוד האמירויות. מדובר בדרך כלל בנציגי גל ההגירה הראשון והשני, ובשנים האחרונות גדל מספר הקהילות עקב גידול במהגרי עבודה. באיחוד האמירויות ישנם מרכזי מגורים של אוקראינים בדובאי ובאבו דאבי. מדיה וקבצים בנושא יחסי אוקראינה – איחוד האמירויות הערביות בוויקישיתוף "Об'єднані Арабські Емірати - Торговельно-економічне співробітництво між Україною та ОАЕ". uae.mfa.gov.ua (באוקראינית). נבדק ב-2020-04-28.
פול טורטלייה

פול טורטלייה (בצרפתית: Paul Tortelier;‏ 21 במרץ 1914 – 18 בדצמבר 1990) היה צ'לן, מלחין ומורה למוזיקה צרפתי. טורטלייה נולד בפריז, אביו היה נגר (שניגן בכינור ובמנדולינה). טורטלייה הצעיר החל לנגן בצ'לו לאחר שאמו האזינה לרביעיית מיתרים מאת בטהובן ובחרה עבורו הכלי. בגיל 12 החל את לימודיו בקונסרבטואר של פריז. בגיל 16 קטף את הפרס הראשון של הקונסרבטואר ובכך סיים את לימודיו. ב-1935 הצטרף טורטלייה לשורותיה של התזמורת הפילהרמונית של מונטה קרלו וניגן שם עד לשנת 1937, בין השאר תחת שרביטם של ארטורו טוסקניני וברונו ולטר. טורטלייה אף שימש כסולן במהלך ביצוע יצירתו של ריכרד שטראוס - הסימפוניה "דון קישוט" בניצוחו של המלחין. יצירה זו הפכה ברבות השנים מזוהה עם טורטלייה בשל אהבתו אליה. טורטלייה הרבה לבצעה ואף הקליט את ביצועיו אותה מספר פעמים. ב-1939 הצטרף טורטלייה לתזמורת הסימפונית של בוסטון. ב-1947 הופיע לראשונה על אדמת בריטניה, שהפכה עם השנים למרכז פעילותו העיקרי. תחת שרביטו של תומאס ביצ'ם ביצע טורטלייה שוב את דון-קישוט של שטראוס. בשנת 1950 הזמין אותו פאבלו קאזאלס לשמש בתפקיד צ'לן מוביל של תזמורת פסטיבל פראד. באותה שנה גם הלחין טורטלייה קונצ'רטו לשני צ'לים ותזמורת. טורטלייה הושפע מאוד מהקמתה של מדינת ישראל וגילה מעורבות ועניין רבים בהתפתחותם של המדינה והאידיאלים שעיצבו אותה. הגשמתו הגיעה לשיא כאשר בחר בסתיו 1955 להגיע לישראל עם אשתו ושני ילדיו ולגור למשך כשנה בקיבוץ מעברות. בהשראת השהות בקיבוץ הלחין טורטלייה את "סימפוניית ישראל", אותה הקדיש למדינה הצעירה ולעם היהודי מקימה. בחודש יוני 1966, עת הופיע בישראל כסולן עם התזמורת הפילהרמונית הישראלית, ניגן שני קונצרטים בקיבוץ מעברות, בו שהה עשר שנים קודם לכן. עם השנים הפך לאחד ממורי הצ'לו המוערכים בעולם. טורטלייה לימד שנים רבות בקונסרבטואר של פריז ועם תלמידיו נמנו, בין השאר, הצ'לנית הבריטית הווירטואוזית ז'קלין די-פרה, הצ'לנית הצ'כית מיכאלה פוקאצ'ובה והצ'לנית הישראלית-צרפתייה שולמית לורין המנגנת עד היום בתזמורת הפילהרמונית הישראלית. בשנות ה-70 הוקלטה לטלוויזיה סדרת כיתות אמן שהעביר לתלמידיו. זו הפכה עד מהרה לדוגמה ומופת של הוראת מוזיקה והדגימה לצופים את סגנון נגינתו הדינאמי והאמוציונאלי. נפטר בפריז בשנת 1990. ב-1944 התגרש מאשתו הראשונה מאדלן גסטו (Madeleine Gaston). אשתו השנייה מוד מוניק מארטה (Maud Monique Martin), צ'לנית בעצמה שהופיעה בצוותא עם טורטלייה. בנו, יאן פסקל, הוא מנצח מוכר בעל שם עולמי ובתו מריה דה לה פו היא פסנתרנית. פול טורטלייה, במסד הנתונים הקולנועיים IMDb (באנגלית) פול טורטלייה, באתר אפל מיוזיק (באנגלית) פול טורטלייה, באתר ספוטיפיי פול טורטלייה, באתר AllMusic (באנגלית) פול טורטלייה, באתר MusicBrainz (באנגלית) פול טורטלייה, באתר Discogs (באנגלית) אוסף קטעי נגינה ותיעוד של ה-BBC, סרטון באתר יוטיוב ביוגרפיה של טורטלייה באתר www.cello.org. ביוגרפיה של טורטלייה באתר www.cellist.nl. סופר "מעריב" בנתניה, הצ'לן טורטלייה קפץ אל הקיבוץ שלו, מעריב, 6 ביוני 1966
אנדרה בלאטמן

אנדרה בלאטמן (André Blattmann;‏ נולד ב-6 במרץ 1956) הוא איש צבא שווייצרי בדימוס, אשר שימש כראש הכוחות המזוינים (מקביל לרמטכ"ל) של צבא שווייץ בין השנים 2008–2016. בשנת 1984 התגייס בלאטמן לצבא שווייץ ובמקביל החל ללמוד כלכלה באוניברסיטת ציריך. בתפקידו הצבאי שימש כמדריך בכוחות הנ"מ, ובשנת 2001 קודם לדרגת בריגדיר ומונה לראש מטה הקורפוס ה-4. בשנת 2002 נשלח בלאטמן ללימודים בארצות הברית, ולאחר מכן שימש כמפקד בית הספר המרכזי של הצבא השווייצרי. ב-1 בינואר 2008 מונה לסגן ראש הכוחות המזוינים (מקביל לרמטכ"ל). ב-21 ביולי של אותה שנה התפטר ראש הכוחות המזוינים המכהן רולנד נף מתפקידו, ובלאטמן מונה לממלא מקומו וב-1 במרץ 2009 מונה לתפקיד באופן קבוע. במרץ 2010 הציג בלאטמן מצגת בפני ועדת הביטחון של המועצה הלאומית, שמסבירה כי ספרד, צרפת, איטליה ופורטוגל עומדות בפני משבר לאומי חמור והזהיר מפני גלי הגירה שיגיעו עד שווייץ. המצגת ספגה ביקורת רבה. נטען שבלאטמן הציג איומים לא מציאותיים, ושחרג מתפקידו כאיש צבא כאשר הביע את דעתו בעניינים פוליטיים. באפריל 2016 התפרסמה הקלטה שלו במהלך יום עיון לקציני מטכ"ל. בהקלטה כינה בלאטמן את מגיש הטלוויזיה הפופולרי סנדרו ברוץ "סנדרו קוץ", ודרש לשלוח אלמוני שהדליף תיקים צבאיים לתקשורת "לבית המטבחיים". ההקלטה עוררה זעם רב בשווייץ. ב-1 בינואר 2017 פרש מתפקידו והוחלף על ידי פיליפ רבור. מדיה וקבצים בנושא אנדרה בלאטמן בוויקישיתוף אנדרה בלאטמן, באתר הצבא השווייצרי אנדרה בלאטמן, באתר ממשלת שווייץ BRISANTE EUROPA-KARTE Verräter auf die Schlachtbank
דיאמינציה

דיאמינציה (באנגלית: Deamination) היא תגובת חמצון שבמהלכה ניתקת קבוצת אמינו (NH2) מתרכובת מסוימת. אנזימים שמזרזים תגובות דיאמינציה נקראים דיאמינצים (באנגלית: Deaminases). בגוף האדם, דיאמינציה מתרחשת בעיקר בכבד, אך היא יכולה להתרחש גם בכליות. במצבים בהם הגוף צורך יותר מדי חלבונים, דיאמינציה משמשת כדי לפרק את חומצת האמינו מהם עשויים החלבונים לאנרגיה כימית. קבוצת האמינו שמוסרת מחומצת האמינו הופכת לאמוניה. שאר החומצת אמינו עשויה בעיקר מפחמנים ומימנים והיא תעבור חמצון או חיזור ותהפוך לאנרגיה. האמוניה היא רעילה לגוף האדם ולכן אנזימים ממירים אותה לשתנן או חומצת שתן על ידי הוספת מולקולות פחמן דו-חמצני כשלב הראשוני במעגל האוריאה, שגם הוא מתרחש בכבד. לאחר מכן השתנן וחומצת השתן יכולים בבטיחות לפעפע לדם ומשם לצאת בשתן. תגובת דיאמינציה ספונטנית היא תגובה ההידרוליזה של ציטוזין (C) לאורציל (U), בה משתחררת מולקולת אמוניה. במעבדה תהליך זה יכול להתרחש באמצעות ביסולפיט שיכול לעשות דיאמינציה לציטוזין, אבל לא ל-5-Methylcytosine (צורה מתילטית של ציטוזין). תכונה זו אפשרה לחוקרים לרצף DNA שעבר מתילציה. מדיה וקבצים בנושא דיאמינציה בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
רמת דוספיי

רמת דוספיי (באנגלית: Dospey Heights; בבולגרית: Доспейски възвишения) היא רמה, שאינה מכוסה קרח, בחצי האי ריי בחלקו הצפון-מערבי של חצי האי ביירז במערב האי ליווינגסטון באיי שטלנד הדרומיים, שבאנטארקטיקה. הרמה משתרעת למרחק של 6 קילומטרים לכיוון דרומית-מזרחית מנקודת אסקס ומנקודת סטארט. רוחבה של הרמה 2.6 קילומטרים. שיא גובהה של הרמה - 265 מטרים מעל פני הים (בגבעת סטארט). הרמה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009. הרמה נקראת על שם הכפר דוספי בהר רילה, שבדרום מערב בולגריה. הרמה היא חלק מהאזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126), והיא אחד משני האזורים המוגבלים בו (restricted zones), שהכניסה אליהם אסורה. תצלום לוויין של אזור הרמה, תוך סימון אתרים נוספים באזור באתר copernix רמת דוספיי באתר mindat
ג'ונתן קוג'יה

ג'ונתן אדג'ו קודג'יה (בצרפתית: Jonathan Adjo Kodjia; נולד ב-22 באוקטובר 1989) הוא כדורגלן איבוארי המשחק בעמדת החלוץ בוורסאי 78. קודג'יה נולד בסן-דני שבפריז. קודג'יה לא שיחק כדורגל בנעוריו ולמעשה תכנן ללמוד ראיית חשבון, אך בטרם התחיל את לימודיו קיבל פנייה מסוכן שראה אותו משחק שהציע לו להיבחן בסטאד ריימס ושישה חודשים לאחר מכן הוחתם במועדון. ב-3 באוקטובר 2008 ערך את הופעת הבכורה שלו בקבוצה בהפסד 1–4 לדיז'ון. בריימס, קודג'יה מיעט לשחק והושאל לשרבורג, אמיין וקאן בהתאמה. בקיץ 2014 חתם באנז'ה מהליגה הצרפתית השנייה. באנז'ה רשם את עונת הפריצה שלו בקריירה, כאשר כבש 15 שערים ב-28 משחקים ונכלל בנבחרת העונה בליגה ואף נבחר לשחקן המצטיין של העונה בליגה. ב-20 ביולי 2015, קודג'יה הצטרף לשלוש שנים בבריסטול סיטי מהפוטבול ליג צ'מפיונשיפ תמורת 2 מיליון פאונד. ב-15 באוגוסט הבקיע את שער הבכורה שלו בקבוצה בהפסד 2–4 לברנטפורד. במדי בריסטול הבקיע 19 שערים ב-45 משחקים. ב-30 באוגוסט 2016, קודג'יה חתם לארבע שנים באסטון וילה תמורת 11 מיליון פאונד. 3 ימים לאחר מכן, הבקיע את שער הבכורה שלו בקבוצה בניצחון 1–2 נגד רדינג. בנובמבר 2016 נבחר לכדורגלן החודש בליגה. באפריל 2017 נפצע בקרסולו וסיים את העונה מוקדם. באוקטובר של אותה שנה, נפצע בקרסולו בשנית ונעדר מהמגרשים עד מרץ 2018. ב-19 בינואר 2020, קודג'יה חתם באל-ע'ארפה מליגת העל הקטרית. 4 ימים לאחר מכן, ערך את הופעת הבכורה שלו בקבוצה בניצחון 2–4 נגד א-ריאן, בו כבש שלושער. בקיץ 2022 הצטרף אום סלאל. ב-22 באוגוסט 2023 חתם באנסי מהליגה הצרפתית השנייה. בקיץ 2024 הצטרף לוורסאי 78. בטרם ערך הופעה בנבחרת בינלאומית כלשהי, קודג'יה קיבל פנייה לייצג את נבחרת בנין מאחר שניתן לדעת לפי שם משפחתו כי יש לו שורשים במדינה, אך קודג'יה לא היה זכאי לייצג את הנבחרת. במאי 2016 קיבל זימון לנבחרת חוף השנהב וערך את הופעת הבכורה שלו בנבחרת בתיקו 0-0 נגד הונגריה. ב-4 ביוני של אותה שנה, הבקיע את שער הבכורה שלו בנבחרת בניצחון 1–2 נגד הרפובליקה של קונגו. השתתף עם הנבחרת פעמיים בגביע אפריקה לאומות. אסטון וילה פלייאוף העלייה לפוטבול ליג צ'מפיונשיפ: 2019 אישיים כדורגלן השנה בליגה הצרפתית השנייה: 2015 נבחרת העונה בליגה הצרפתית השנייה: 2014/2015 כדורגלן החודש בפוטבול ליג צ'מפיונשיפ: נובמבר 2016 ג'ונתן קוג'יה, ברשת החברתית אקס (טוויטר) ג'ונתן קוג'יה, באתר Transfermarkt ג'ונתן קוג'יה, באתר Soccerway ג'ונתן קוג'יה, באתר BDFutbol ג'ונתן קוג'יה, באתר WorldFootball.net ג'ונתן קוג'יה, באתר National Football Teams ג'ונתן קוג'יה, באתר FootballDatabase.eu
ראש המטה הכללי (אוסטריה)

ראש המטה הכללי (בגרמנית: Generalstab des Bundesheeres) הוא הדרג הפיקודי העליון בכוחות המזוינים של אוסטריה. הוא כפוף לשר ההגנה והוא היועץ הצבאי הישיר של ממשלת אוסטריה. מקביל לתפקיד הרמטכ"ל בצה"ל. הרמטכ"ל הוא הקצין היחיד בצבא בדרגת גנרל (ארבעה כוכבים). הרמטכ"ל הנוכחי הוא רוברט בריגר שנכנס לתפקידו ב-27 ביולי 2018. לרמטכ"ל כפופים מפקדי צבא אוסטריה וחיל האוויר האוסטרי. ב-1922 הקימה הרפובליקה האוסטרית הראשונה כוח צבאי ורודולף וידושיץ' מונה ל"מפקח הצבא". ב-1936 לנוכח האיום מצד גרמניה הנאצית, הורחבו סמכויותיו של המפקח והגדרת תפקידו שונתה ל"ראש המטה הכללי". ב-1938 בעקבות האנשלוס סופחה אוסטריה לגרמניה והצבא האוסטרי התאחד עם הוורמאכט. ב-1956 לאחר הקמת הרפובליקה האוסטרית השנייה, הוקם מחדש הצבא האוסטרי, וארווין פוסנגר מונה ל"מפקח הכללי של הכוחות". ב-2002 שונה שם התפקיד ל"ראש המטה הכללי". מ-1937 ועד האנשלוס החזיק בתפקיד "המפקח הכללי של החיילים" (דה-יורה; היה רמטכ"ל דה-פקטו מאז 1 ביוני 1935) נאלץ לפרוש בשל סעיף 8 של הסכם ברכטסגאדן התמנה לבקשת היטלר על פי סעיף 8 של הסכם ברכטסגאדן
עבדולאיי דיאלו

עבדולאיי דיאלו (בצרפתית: Abdoulaye Diallo; נולד ב-30 במרץ 1992) הוא כדורגלן סנגלי המשחק בעמדת השוער . דיאלו התחיל לשחק כדורגל במספר קבוצות כדורגל מקומיות ובגיל 10 הצטרף לקבוצת הילדים של סטאד ריימס. בשנת 2004 הצטרף לאקדמיה לכדורגל של קליירפונטיין בה שיחק שלוש שנים וממנה עבר לסטאד רן עמה זכה באליפות צרפת לנוער. ב-29 בנובמבר 2009 דיאלו ערך את הופעת הבכורה שלו בקבוצה בתיקו 1-1 נגד אולימפיק ליון. ב-18 באפריל 2010 חתם לשלוש שנים בקבוצה הבוגרת. בקיץ 2014 הושאל ללה האבר בה שיחק שנתיים ולאחר מכן הושאל לריזספור מליגת העל הטורקית עד לסיום העונה. ב-28 ביוני 2019, דיאלו חתם בגנצ'לרבירלי. ב-14 בספטמבר 2020 הצטרף לנוטינגהאם פורסט מהפוטבול ליג צ'מפיונשיפ. ב-28 במרץ 2015 ערך את הופעת הבכורה שלו בנבחרת סנגל בניצחון 1-2 נגד גאנה. השתתף עם הנבחרת פעמיים בגביע אפריקה לאומות ובמונדיאל 2018. סטאד רן קופה דה פראנס: 2018/2019 נבחרת צרפת אליפות אירופה בכדורגל עד גיל 19: 2010 מדיה וקבצים בנושא עבדולאיי דיאלו בוויקישיתוף עבדולאיי דיאלו, באתר Transfermarkt עבדולאיי דיאלו, באתר Soccerway עבדולאיי דיאלו, באתר WorldFootball.net עבדולאיי דיאלו, באתר National Football Teams עבדולאיי דיאלו, באתר FootballDatabase.eu
בנקודה שבה נגמר האור

"בנקודה שבה נגמר האור" הוא שיר שהוקלט על ידי הזמר הישראלי רביב כנר והראפר הישראלי טליסמאן. השיר יצא ב-27 בפברואר 2022 בתור הסינגל השישי מתוך אלבום הבכורה שלו, רסיסים. ב-24 בפברואר 2022 פרסם הזמר הישראלי רביב כנר את עטיפת הסינגל "בנקודה שבה נגמר האור" בו נראים הוא והראפר טליסמאן כשהם מרכינים ראש. עם יום יצאת השיר ב-27 בפברואר פרסם כנר את הוידאו-קליפ של השיר בעמוד האינסטגרם שלו ובניגוד להרגלו, כנר לא ליווה את פרסום השיר עם פוסט שמסביר עליו אלא כתב בתמציתיות: בנקודה שבה נגמר האור. השיר החדש והדואט הראשון שלי עם אחי היקר טליסמאן. מזמין אתכם להקשיב ולהתמסר למילים הכל-כך משמעותיות עבורי. הפעם תרשו לי לא לתת זווית לטקסט כי הוא מדבר בעד עצמו. האזנה נעימה — רביב כנר, בנקודה שבה נגמר האור, אינסטגרם, 27 בפברואר 2022 ב-11 באפריל פורסם ריאיון של כנר עם העיתונאי אריאל פייגלין מערוץ 7 בו הוא התבטא בהקשר לשיר: היו לשיר הזה הרבה מאוד תגובות מרגשות.. אני לא יכול להצביע על אחת ספציפית, אבל כל נושא צוק איתן והפוסט טראומה עורר הרבה תגובות מלוחמים, לוחמים לשעבר וגם מבנות זוג שאיבדו את היקר להן מכל. זה מכניס אותך לפוקוס ופתאום הבנתי שהשירים מצלחים לגעת בהרבה מאוד אנשים — אריאל פייגלין, רביב כנר לערוץ 7: תוכננה מסיבה להשקת האלבום, ואז היה פיגוע, באתר ערוץ 7, 11 באפריל 2022 עמי פרידמן מישראל היום כינה את השיר: "קצת מנותק מיתר שירי האלבום, ולא שייך כל כך לאסופה". לעומתו, אריאל פייגלין מערוץ 7 כתב: "כבר מהשם של השיר ניתן לראות שהוא ממשיך את הקו של קודמיו ומדבר על הכאב והקושי" וציין: "כנר כבר לא מדבר רק על עצמו, אלא שר את סיפורו של דור". "הליקון ארומה מיוזיק גרופ" כתבו כי "משמיעה ראשונה נשמע המנון, מלא עומק ורבדים" וכן מבקר המוזיקה יוסי חרסונסקי העניק לשיר סיקור שלילי. וכתב שהחיבור בין טליסמאן לרביב כנר מאולץ, וכן העניק לשיר שניים וחצי כוכבים כוכבים מתוך חמישה. סרטון השיר "בנקודה שבה נגמר האור" באתר יוטיוב קשת ברגסון, ‏רביב כנר וטליסמאן בשיר חדש: "בנקודה שבה נגמר האור", באתר "סרוגים", 28 בפברואר 2022 יובל אראל‏, רביב כנר וטליסמאן – בנקודה שבה נגמר האור, בבלוג של יובל אראל, מגזין מוזיקה ותרבות, 27 בפברואר 2022 רביב כנר בשיר חדש: בנקודה שבה נגמר האור "שלחנו ילדים לשטח אש": רביב כנר בביקורת קשה על הפקרת הלוחמים רביב כנר, בנקודה שבה נגמר האור ביום ראשון הקרוב ב-10:00, באתר אינסטגרם, ‏24 בפברואר 2022 רביב כנר, בנקודה שבה נגמר האור, אינסטגרם, 27 בפברואר 2022 אריאל פייגלין, רביב כנר בשיר חדש: בנקודה שבה נגמר האור, באתר ערוץ 7, 27 בפברואר 2022 עמי פרידמן, האם רביב כנר יגדל להיות עידן רייכל?, באתר ישראל היום, 24 באפריל 2022 רביב כנר | טליסמאן / בנקודה שבה נגמר האור | הליקון ארומה מיוזיק גרופ, באתר heliconaroma.co.il, ‏2022-02-27 רביב כנר וטליסמאן בנקודה שבה נגמר האור יוסמיוסיק, 27 בפברואר 2022 יאיר מור, דירוג תחנות הרדיו: תמיר גרינברג rules!, באתר אייס, 6 במרץ 2022 מדיה פורסט, ‏27 בפברואר 2022
פיאוני

פיאוני (באנגלית: Peony) הוא רומן היסטורי מאת פרל בק שיצא לאור ב-1948. הספר עוסק בימיה האחרונים של קהילת יהודי קאיפנג מנקודת מבטה של משרתת סינית העובדת בביתה של משפחה יהודית. הקהילה היהודית בקאיפנג התקיימה מאז המאה ה-12, ולמרות ניתוקה משאר העולם היהודי, הצליחה לשמור על מנהגיה ולא להיטמע בתוך התרבות הסינית. במאה ה-17, ההתבוללות החלה לכרסם במסורותיהם. שיעור נישואי התערובת בין יהודים לסינים גדל בהדרגה. הקהילה התפוררה בהדרגה במהלך המאה ה-18. הספר מתמקד בדור האחרון של הקהילה ומתאר את ההתפוררות ההדרגתית שלו. הספר מסופר מנקודת מבטה של פיאוני, נערה סינית שנמכרה בילדותה כשפחה לבית משפחת עזרא - משפחה יהודית המתגוררת בקאיפנג. פיאוני גדלה בבית יחד עם בנו של אדונה, דוד. כאשר היא מתבגרת, היא מתאהבת בדוד, אולם הוא אינו מסוגל לראות בה יותר מאשר אחות קטנה. דוד עצמו עומד בפני דילמה באשר לנישואיו הקרבים. בעוד שאמו מעוניינת שיתחתן עם בתו של רב הקהילה, אביו מעוניין שיינשא לבתו של סוחר סיני עשיר. ההתלבטות של דוד מייצגת את הדילמה העומדת בפני כל שארית הקהילה בקאיפנג: שמירת המסורת היהודית, או היטמעות בתרבות הסינית. פיאוני / פרל ס. בק אילת נגב, סיפור על יהודים מלוכסני עיניים, באתר הארץ, 13 במאי 2013
אצטדיון קאופמן

אצטדיון קאופמן (באנגלית: Kauffman Stadium) הוא אצטדיון בייסבול בקנזס סיטי, מיזורי המשמש את קבוצת קנזס סיטי רויאלס מליגת ה-MLB. האצטדיון נמצא במתחם משותף עם אצטדיון ארווהד, שמשמש את קנזס סיטי צ'יפס מליגת ה-NFL. האצטדיון נקרא על שמו של יואינג קאופמן, המייסד והבעלים הראשון של קבוצת הרויאלס. האצטדיון נפתח בשנת 1973 בתור אצטדיון הרויאלס, וקיבל את שמו הנוכחי 20 שנה מאוחר יותר, ב-2 ביולי 1993. מאז השיפוץ הגדול האחרון שלו בשנת 2009, יש בו 37,903 מושבים. אצטדיון קאופמן נבנה במיוחד עבור בייסבול, בתקופה שבה נהגו לבנות אצטדיונים רבי-שימוש, שיוכלו לשנות את ייעודם בין ענפי הספורט השונים. יחד עם אצטדיון דודג'ר, שנבנה בשנת 1962, נחשב לאצטדיון חדיש. זהו האצטדיון היחיד בליגת ה-MLB שנקרא על שם אדם, ואחד מתשעה אצטדיונים שלא נקראים על שם תאגיד או חברה שנותנת חסות לאולם. לאצטדיון קאופמן קדמו רק חמישה אצטדיוני בייסבול גדולים ברחבי ארצות הברית, והוא אירח את משחקי האולסטאר של ליגת ה-MLB בשנים 1973 ו-2012, ואת סדרת הוורלד סיריס בשנים 1980, 1985, 2014 ו-2015, כאשר קבוצת הרויאלס היו אלופי הליגה האמריקאית. בין השנים 2007 ו-2009, עבר האצטדיון שיפוץ בעלות של 250 מיליון דולר, שכלל שדרוגים במתקני האוהדים ובניית היכל תהילה חדש של הרויאלס. מדיה וקבצים בנושא אצטדיון קאופמן בוויקישיתוף אתר האינטרנט הרשמי של אצטדיון קאופמן (באנגלית)
בורנס

גארט קלארק בורנס (באנגלית: Garrett Clark Borns; נולד ב-7 בינואר 1992), הידוע בשם הבמה Børns , הוא זמר-יוצר ומוזיקאי אמריקאי. בורנס נולד בעיירה במדינה מישיגן, ארצות הברית. כבר בגיל 10 הוא היה ידוע כפעלולן וקיבל תשלום על הופעות במסיבות. בגיל 13 הוא קיבל מלגת לימודים בקוג' לאמנויות. עוד במהלך לימודי בית ספר בורנס הקים להקה. בשנת 2012 הוא היה גיטריסט ומתופף בלהקה והם ביצעו השירים הראשונים שלו. בשנת 2013 בורנס החליט לעזוב את ניו יורק ועבר ללוס אנג'לס. בשנת 2014 הוא הוציא את הסינגל הראשון שלו 10,000 Emerald Pools ב"אינטרסקופ רקורדס" וזמן קצר אחרי זה מיני אלבום Candy. בשנת 2015 הוא הוציא סינגל Electric Love שזכה להצלחה גדולה. הוא דורג במצעדי פזמונים וקיבל הכרה כ"אלבום פלטינה". השיר שולב באלבום הראשון של בורנס Dopamine. האלבום דורג במקום השני בארצות הברית וקיבל דירוג "אלבום זהב" מאיגוד תעשיית ההקלטות האמריקאי. בשנת 2016 בורנס השתתף בסבב הופעות עולמי של להקת "הלומינירז". בשנת 2017 הזמר הוציא סינגל "Faded Heart" ששולב במשחק מחשב "FIFA 18" ובסרט "קו הדממה". בשנת 2018 הוא השתתף סבב הופעות LA to the Moon Tour. בשנת 2020 שוחרר אלבום השני Blue Madonna שהגיע למקום השלישי במצעד בארצות הברית. אלבום זה כלל שיר שבוצע ביחד עם לנה דל ריי שבהמשך שוחרר כסינגל. בשנת 2020 בורנס היה שותף באלבום שהוצאה לזכר להקת טי רקס. ב-28 ביולי 2023 הוציא את המיני-אלבום Suddenly. Dopamine (2015) Blue Madonna (2018) Suddenly (2023) אתר האינטרנט הרשמי של בורנס מדיה וקבצים בנושא בורנס בוויקישיתוף בורנס, ברשת החברתית פייסבוק בורנס, ברשת החברתית אקס (טוויטר) בורנס, ברשת החברתית אינסטגרם בורנס, סרטונים בערוץ היוטיוב בורנס, במסד הנתונים הקולנועיים IMDb (באנגלית) בורנס, באתר אפל מיוזיק (באנגלית) בורנס, באתר ספוטיפיי בורנס, באתר סאונדקלאוד (באנגלית) בורנס, באתר Last.fm (באנגלית) בורנס, באתר AllMusic (באנגלית) בורנס, באתר MusicBrainz (באנגלית) בורנס, באתר דיזר בורנס, באתר Discogs (באנגלית) בורנס, באתר Songkick (באנגלית) בורנס, באתר Genius בורנס, באתר טיידל (באנגלית) Børns, Billboard (באנגלית אמריקאית) Darryl Sterdan, Next Week in Music | July 23-29 • The Long List: 333+ Releases On The Way, Tinnitist, ‏2023-07-23 (ב־Canadian English) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.